सबरीमाला पर कमेंट किया तो पद छोड़ना पड़ा; जर्नलिस्ट ने मामले पर रिपोर्ट की थी
Asianet News Executive Editor Sindhu Sooryakumar Vs Judge Sudeep. Follow Judge Sudeep Facebook Post Controversy  Latest News and Updates On Dainik Bhaskar (दैनिक भास्कर)
सोशल मीडिया पर एक महिला पत्रकार पर अभद्र टिप्पणी करने के मामले में पूर्व जज एस सुदीप के खिलाफ केस दर्ज किया गया है। सुदीप ने सब-जज के पद पर रहते हुए सोशल मीडिया पर सबरीमाला मुद्दे को लेकर आपत्तिजनक पोस्ट किया था।
इस मामले में केरल हाईकोर्ट में कई याचिकाएं दाखिल की गईं।मामले में सुनवाई करते हुए हाईकोर्ट ने सुदीप को फटकार लगाई थी, इसके बाद उन्हें जून 2021 में पद से इस्तीफा देना पड़ा।
मीडिया संस्थान एशियानेट न्यूज ने इस मुद्दे पर अपने वीकली प्रोग्राम में एक रिपोर्ट चलाई थी। संस्थान ने कार्यक्रम का वीडियो सोशल मीडिया पर शेयर किया था। इस पर पूर्व जज ने प्रोग्राम होस्ट करने वाली पत्रकार पर अभद्र टिप्पणी की।
यूजर्स ने सोशल मीडिया पर उनकी टिप्पणी का विरोध शुरू कर दिया। इसके बाद केरल पुलिस ने मामले का संज्ञान लेते हुए केस दर्ज किया था।
जांच के लिए पेश होने का नोटिस दिया गया: पुलिस
केरल की कैंटोनमेंट पुलिस ने न्यूज एजेंसी PTI को बताया कि पूर्व जज के खिलाफ यौन टिप्पणी करने और आईटी एक्ट के तहत केस दर्ज किया गया है। पुलिस के एक सीनियर अधिकारी ने बताया कि आरोपी को अगले सप्ताह जांच अधिकारियों के सामने पेश होने का नोटिस दिया गया है।
इससे जुड़ी अन्य खबरें पढ़ें...
हाईकोर्ट ने कहा- जज के खिलाफ अवमानना याचिका से पहले वकीलों को एफिडेविट देना होगा
पंजाब और हरियाणा हाईकोर्ट ने जजों के खिलाफ अवमानना याचिकाओं के बढ़ते मामलों पर चिंता जताई है। हाईकोर्ट ने कहा कि जजों को अनावश्यक परेशानी से बचाना जरूरी है जिससे वे अपना काम बिना डर और रुकावट के कर सकें। ऐसे में जजों के खिलाफ अवमानना याचिका दायर करने से पहले वकीलों को एफिडेविट देना होगा। पढ़ें पूरी खबर...